Tampereen+palvelultaan+paras+korjaamo

=Palvelultaan Tampereen paras korjaamo!=

Asentajakiltaluokan ensimmäisen vuoden projektina on olla asiakaspalvelultaan Tampereen paras korjaamo!

=Asentajakilta korjaamomme toimintaprosessi /Elokuu 2012/=

Korjaamon toiminnan kehittäminen lähtee korjaamoprosessin kirjoittamisesta ja kehittämisestä.

Nyt Asentajakiltaryhmä on saanut tehdä muutaman viikon ajan harjoitustyönä asiakastöitä. Kaikilla opiskelijoilla on nyt jonkinlainen kuva asentajan työstä ja korjaamon toiminnasta. Opiskelijoilla on herännyt myös hienoja ideoita oman Asentajakilta-korjaamomme toiminnan kehittämiseen.Seuraavat kolme viikkoa keskitytään enemmän teoriaopiskeluun ja ennalta suunniteltujen harjoitustöiden tekemiseen ja sitten otetaan taas lisää asiakastöitä.

Opiskelijat ovat jo ensimmäisellä viikolla työstäneet ryhmissä korjaamon toimintaprosesseja seinille julisteiksi. Näiden julisteiden ja muutaman viikon korjaamotyöskentelyn tuoman kokemuksen pohjalta, opiskelijat kirjoittivat tänään Asentajakilta-korjaamon toimintaprosessin.

Aluksi kukin pienryhmä mietti ja valmisteli yhden osa-alueen toimintaprosessiin.

Mietinnän ja pohdinna jälkeen seinälle koostettiin iso juliste. Julisteessa on vielä tilaa lisätä uusia kohteita, sitä mukaa kun toimintamme kehittyy ja uusia ideoita syntyy.

Tänään käytiin korjaamovierailulla ja todettiin, että jossain me ollaan jo parempia kuin merkkikorjaamo. Meidän korjaamo on paljon siistimpi kuin moni merkkikorjaamo!

Opiskelijat rakensivat hienon kahvipisteen asiakkaille ja hakivat kirpputorilta pullonkeruurahoilla kahvinkeittimen ja muuta tarpeellista.

=Asiakaspalvelu vaatii ammattitaitoa /Syyskuu 2012/=

Jotta asentaja pystyy hyvään asiakaspalveluun, hänellä pitää olla vahva autotekniikan osaaminen. Syyskuussa ollaan keskitytty enemmän autotekniikan teorian opiskeluun, sekä teoria-aiheisiin limitettyihin harjoitustöihin. Asiakastyöt ovat olleet harjoitustöissä pienemmässä roolissa, koska ne rikkovat helposti päivän ennalta suunnitellun ohjelman. Tulevina viikkoina asiakastöillä harjoitellaan opetuksessa jonkin verran, mutta keväällä Auton huoltaminen 2 -kurssilla opetus perustuu asiakastöihin.

Hymyilevät asiakaspalvelijat onnistuivat vaihteiston irroituksessa!

==